b'\n_START_ARTICLE_\nASU stadionas\n_START_SECTION_\nIstorija\n_START_PARAGRAPH_\n2007 m. lapkri\xc4\x8dio 27 d. Lietuvos \xc5\xbeem\xc4\x97s \xc5\xabkio universiteto Centriniuose r\xc5\xabmuose Senato pos\xc4\x97d\xc5\xbei\xc5\xb3 sal\xc4\x97je buvo pamin\xc4\x97ta L\xc5\xbd\xc5\xaaU sporto aik\xc5\xa1tyno statybos prad\xc5\xbeia. L\xc5\xbd\xc5\xaaU rektorius prof. Romualdas Deltuvas Seimo nariui, Jaunimo ir sporto komisijos pirmininkui Algimantui Salamakinui, atstovams i\xc5\xa1 Kauno apskrities vir\xc5\xa1ininko administracijos, Kauno rajono savivaldyb\xc4\x97s merui Valerijui Mak\xc5\xabnui ir kitiems garbiems sve\xc4\x8diams pristat\xc4\x97 aik\xc5\xa1tyno koncepcij\xc4\x85. Pasak rektoriaus, sporto aik\xc5\xa1tynas buvo naujas universiteto pl\xc4\x97tros etapas: \xe2\x80\x9eVisiems rajono gyventojams, ne tik studentams, bus suteikta galimyb\xc4\x97 \xc4\x8dia lavintis. D\xc5\xbeiaugiam\xc4\x97s, kad Seimo Jaunimo ir sporto komisija pritar\xc4\x97 aik\xc5\xa1tyno statybai, kuri\xc4\x85 planuojame baigti kit\xc5\xb3 met\xc5\xb3 rugs\xc4\x97j\xc4\xaf.\xe2\x80\x9c Seimo nario A. Salamakino \xc5\xbeod\xc5\xbeiais, vis\xc5\xb3 Lietuvos universitet\xc5\xb3 sporto bazi\xc5\xb3 b\xc5\xabkl\xc4\x97 prasta, ta\xc4\x8diau komisija nusprend\xc4\x97 l\xc4\x97\xc5\xa1as \xe2\x80\x93 18 mln. Lt \xe2\x80\x93 skirti projektui kaimi\xc5\xa1koje teritorijoje. Sporto komplekso plotas \xe2\x80\x93 daugiau nei 3000 m\xc2\xb2._NEWLINE_2014 m. baland\xc5\xbeio m\xc4\x97n. duomenimis, neu\xc5\xbebaigtame sporto komplekse statybos darbai nebuvo vykdomi.'